

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO KAUNE, RADVILĖNŲ PL. 1D, PERDAVIMO PATIKĖJIMO TEISE NACIONALINEI ŽEMĖS TARNYBAI PRIE ŽEMĖS ŪKIO MINISTERIJOS**

2022 m. lapkričio 29 d. Nr. P13-62

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, atsižvelgdamas į Policijos departamento prie Lietuvos Respublikos vidaus reikalų ministerijos
2022 m. spalio 18 d. raštą Nr. 5-S-20511 „Dėl valstybės įmonės Turto banko patikėjimo teise valdomo žemės sklypo Kaune, Radvilėnų pl. 1D, perdavimo Kauno apskrities vyriausiajam policijos komisariatui“:

1. P e r d u o d u Nacionalinei žemės tarnybai prie Žemės ūkio ministerijos patikėjimo teise valdyti, naudoti ir disponuoti valstybei nuosavybės teise priklausantį ir valstybės įmonės Turto banko patikėjimo teise valdomą 0,2098 ha ploto žemės sklypą, kadastro numeris 1901/0108:88, unikalus numeris 4400-5810-9470, esantį Kaune, Radvilėnų pl. 1D.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodyto žemės sklypo perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė

2022-11-25